Í dag var dagur Ábyrgrar ferðaþjónustu haldinn hátíðlegur á Hótel Sögu . Ábyrg ferðaþjónusta er hvatningarverkefnium að fyrirtækitengdferðaþjónustu sammælist um skýrarogeinfaldaraðgerðir um ábyrga ferðaþjónustu . Ferðaþjónusta bænda hefur verið með í verkefninu frá upphafi og tekur hlutverk sitt mjög alvarlega . Ábyrg ferðaþjónusta , sjálfbærni , umhverfisvernd og ánægjuleg upplifun ferðamanna hefur alltaf verið í forgrunni í öllu okkar starfi undir vörumerkjum Hey Iceland og Bændaferða . Það er því með stolti , gleði og þakklæti sem við tókum í dag á móti sérsökum hvatningaverðlaunum Ábyrgrar ferðaþjónustu úr hendi forseta Íslands , verndara verkefnisins . Í rökstuðning dómnefndar vegna verðlaunanna segir meðal annars : Hey Iceland byggir á traustum grunni Ferðaþjónustu bænda og hefur starfað eftir sjálfbærnistefnu frá árinu 2002 . Fyrirtækið hefur verið þátttakandi í Ábyrgri ferðaþjónustu frá upphafi og sett sér og birt markmið í tengslum við áherslur Ábyrgrar ferðaþjónustu á heimasíðu sinni auk þess sem fyrirtækið hefur sett sér mælikvarða til þess að meta árangur sinn . Fyrirtækið er gæðavottað af Vakanum , með gull-umhverfismerki og sýnilegt er að áhersla er lögð á sjálfbærni í starfsemi fyrirtækisins . Þá hvetur Hey Iceland samstarfsfyrirtæki sín til þess að vera með vottun hjá Vakanum og hefur þannig jákvæð áhrif á sitt nærsamfélag og ferðaþjónustu á Íslandi . Ferðaþjónusta bænda stefnir að kolefnisjöfnun á öllu flugi Bændaferða árið 2020 og mun kolefnisjafna sína starfsemi samhliða því . Hey Iceland sýnir fordæmi fyrir aðra aðila í þessum skrefum og á starfsfólks Hey Iceland á hrós skilið fyrir metnaðarfull verkefni á sviði umhverfismála . Þá ber einnig að nefna verkefnið „ Hleðsla í hlaði “ sem unnið hefur verið að í samstarfi við fjölda aðila . Fyrirtækið er með sjálfbæra ferðaþjónustu að leiðarljósi og er í einstakri stöðu til að hvetja aðra til góðra verka og vinna saman að verkefnum heimsmarkmiða Sameinuð þjóðanna um sjálfbæra þróun . Margar flottar tilnefningar bárust dómnefnd en var niðurstaðan sú að Hey Iceland væri vel að þessum hvatningarverðlaunum komin , og þá sérstaklega vegna þess áhrifamáttar sem fyrirtækið getur haft á aðra . Hey Iceland hefur mikið tækifæri til að vera innblástur og fyrirmynd í ábyrgri ferðaþjónustu fyrir samstarfsfélaga sína og ferðaþjónustu á Íslandi . Í dómnefnd voru þau Berglind Sigmarsdóttir , stjórnarkona í Festu – miðstöð um samfélagsábyrgð , Magnús Haukur Ásgeirsson , aðjúnkt við Háskóla Íslands og Sandra Rán Ásgrímsdóttir , sjálfbærniverkfræðingur hjá Mannvit . Á myndinni má sjá Ástu Kristínu Sigurjónsdóttur , framkvæmdastjóra Íslenska ferðaklasans , Guðna Th. Jóhannesson , forseta Íslands , Hugrúnu Hannesdóttur , fulltrúa Ferðaþjónustu bænda og Bjarnheiði Hallsdóttur , formann Samtaka ferðaþjónustunnar .